ΣΩΤΗΡΙΑ ΦΡΟΥΣΗ ( ΧΑΡΗΣ ΜΠΑΝΤΟΥΝΑΣ)

Ο **Οδυσσέας Ελύτης** (λογοτεχνικό ψευδώνυμο του **Οδυσσέα Αλεπουδέλλη**, [Ηράκλειο Κρήτης](https://el.wikipedia.org/wiki/%CE%97%CF%81%CE%AC%CE%BA%CE%BB%CE%B5%CE%B9%CE%BF_%CE%9A%CF%81%CE%AE%CF%84%CE%B7%CF%82), 2 Νοεμβρίου 1911 - [Αθήνα](https://el.wikipedia.org/wiki/%CE%91%CE%B8%CE%AE%CE%BD%CE%B1), 18 Μαρτίου 1996), ήταν ένας από τους σημαντικότερους [Έλληνες](https://el.wikipedia.org/wiki/%CE%88%CE%BB%CE%BB%CE%B7%CE%BD%CE%B5%CF%82) [ποιητές](https://el.wikipedia.org/wiki/%CE%A0%CE%BF%CE%AF%CE%B7%CF%83%CE%B7), μέλος της [λογοτεχνικής γενιάς του '30](https://el.wikipedia.org/wiki/%CE%93%CE%B5%CE%BD%CE%B9%CE%AC_%CF%84%CE%BF%CF%85_%E2%80%9930). Βραβεύτηκε το 1960 με το [Κρατικό Βραβείο Ποίησης](https://el.wikipedia.org/wiki/%CE%9A%CF%81%CE%B1%CF%84%CE%B9%CE%BA%CE%AC_%CE%9B%CE%BF%CE%B3%CE%BF%CF%84%CE%B5%CF%87%CE%BD%CE%B9%CE%BA%CE%AC_%CE%92%CF%81%CE%B1%CE%B2%CE%B5%CE%AF%CE%B1) και το 1979 με το [βραβείο Νόμπελ Λογοτεχνίας](https://el.wikipedia.org/wiki/%CE%92%CF%81%CE%B1%CE%B2%CE%B5%CE%AF%CE%BF_%CE%9D%CF%8C%CE%BC%CF%80%CE%B5%CE%BB_%CE%9B%CE%BF%CE%B3%CE%BF%CF%84%CE%B5%CF%87%CE%BD%CE%AF%CE%B1%CF%82), ο δεύτερος μέχρι σήμερα Έλληνας που τιμήθηκε με βραβείο Νόμπελ Λογοτεχνίας. Γνωστότερα ποιητικά του έργα είναι τα [*Άξιον εστί*](https://el.wikipedia.org/wiki/%CE%A4%CE%BF_%CE%86%CE%BE%CE%B9%CE%BF%CE%BD_%CE%95%CF%83%CF%84%CE%AF_%28%CF%80%CE%BF%CE%AF%CE%B7%CE%BC%CE%B1%29), ο [*Ήλιος ο πρώτος*](https://el.wikipedia.org/w/index.php?title=%CE%89%CE%BB%CE%B9%CE%BF%CF%82_%CE%BF_%CF%80%CF%81%CF%8E%CF%84%CE%BF%CF%82&action=edit&redlink=1) και οι [*Προσανατολισμοί*](https://el.wikipedia.org/w/index.php?title=%CE%A0%CF%81%CE%BF%CF%83%CE%B1%CE%BD%CE%B1%CF%84%CE%BF%CE%BB%CE%B9%CF%83%CE%BC%CE%BF%CE%AF&action=edit&redlink=1). Διαμόρφωσε ένα προσωπικό ποιητικό ιδίωμα και θεωρείται ένας από τους ανανεωτές της [ελληνικής ποίησης](https://el.wikipedia.org/w/index.php?title=%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CF%80%CE%BF%CE%AF%CE%B7%CF%83%CE%B7&action=edit&redlink=1). Πολλά ποιήματά του μελοποιήθηκαν, ενώ συλλογές του έχουν μεταφραστεί μέχρι σήμερα σε πολλές ξένες γλώσσες. Το έργο του περιλαμβάνει ακόμα μεταφράσεις ποιητικών και θεατρικών έργων. Υπήρξε μέλος της [Διεθνούς Ένωσης Κριτικών Έργων Τέχνης](https://el.wikipedia.org/w/index.php?title=%CE%94%CE%B9%CE%B5%CE%B8%CE%BD%CE%AE%CF%82_%CE%88%CE%BD%CF%89%CF%83%CE%B7_%CE%9A%CF%81%CE%B9%CF%84%CE%B9%CE%BA%CF%8E%CE%BD_%CE%88%CF%81%CE%B3%CF%89%CE%BD_%CE%A4%CE%AD%CF%87%CE%BD%CE%B7%CF%82&action=edit&redlink=1) και της [Ευρωπαϊκής Εταιρείας Κριτικής](https://el.wikipedia.org/w/index.php?title=%CE%95%CF%85%CF%81%CF%89%CF%80%CE%B1%CF%8A%CE%BA%CE%AE_%CE%95%CF%84%CE%B1%CE%B9%CF%81%CE%B5%CE%AF%CE%B1_%CE%9A%CF%81%CE%B9%CF%84%CE%B9%CE%BA%CE%AE%CF%82&action=edit&redlink=1), αντιπρόσωπος στις Rencontres Internationales της [Γενεύης](https://el.wikipedia.org/wiki/%CE%93%CE%B5%CE%BD%CE%B5%CF%8D%CE%B7) και Incontro Romano della Cultura της [Ρώμης](https://el.wikipedia.org/wiki/%CE%A1%CF%8E%CE%BC%CE%B7).

 ΤΟΥΛΙΤΣΗΣ ΓΙΩΡΓΟΣ – ΓΙΑΝΝΗΣ ΡΟΥΣΣΑΛΗΣ (ΛΑΜΠΡΟΥ ΑΡΓΥΡΗΣ – ΑΘΗΝΑ ΠΑΠΑΖΟΓΛΟΥ)

**Νεανικά χρόνια**

Ο Οδυσσέας Ελύτης γεννήθηκε στις 2 Νοεμβρίου του 1911 στο [Ηράκλειο](https://el.wikipedia.org/wiki/%CE%97%CF%81%CE%AC%CE%BA%CE%BB%CE%B5%CE%B9%CE%BF_%CE%9A%CF%81%CE%AE%CF%84%CE%B7%CF%82) της [Κρήτης](https://el.wikipedia.org/wiki/%CE%9A%CF%81%CE%AE%CF%84%CE%B7). Ήταν το τελευταίο από τα έξι παιδιά του Παναγιώτη Αλεπουδέλη και της Μαρίας Βρανά. Ο πατέρας του καταγόταν από τον συνοικισμό Καλαμιάρη της [Παναγιούδας Λέσβου](https://el.wikipedia.org/wiki/%CE%A0%CE%B1%CE%BD%CE%B1%CE%B3%CE%B9%CE%BF%CF%8D%CE%B4%CE%B1_%CE%9B%CE%AD%CF%83%CE%B2%CE%BF%CF%85%22%20%5Co%20%22%CE%A0%CE%B1%CE%BD%CE%B1%CE%B3%CE%B9%CE%BF%CF%8D%CE%B4%CE%B1%20%CE%9B%CE%AD%CF%83%CE%B2%CE%BF%CF%85) και είχε εγκατασταθεί στην πόλη του Ηρακλείου από το 1895, όταν σε συνεργασία με τον αδελφό του ίδρυσε ένα εργοστάσιο σαπωνοποιίας και πυρηνελαιουργίας. Το παλαιότερο όνομα της οικογένειας Αλεπουδέλη ήταν Λεμονός, και αργότερα μετασχηματίστηκε σε Αλεπός. Η μητέρα του καταγόταν από τον [Παππάδο](https://el.wikipedia.org/wiki/%CE%A0%CE%B1%CF%80%CF%80%CE%AC%CE%B4%CE%BF%CF%82_%CE%9B%CE%AD%CF%83%CE%B2%CE%BF%CF%85%22%20%5Co%20%22%CE%A0%CE%B1%CF%80%CF%80%CE%AC%CE%B4%CE%BF%CF%82%20%CE%9B%CE%AD%CF%83%CE%B2%CE%BF%CF%85) της [Λέσβου](https://el.wikipedia.org/wiki/%CE%9B%CE%AD%CF%83%CE%B2%CE%BF%CF%82).[[1]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-1)

Το 1914 ο πατέρας του μετέφερε τα εργοστάσιά του στον [Πειραιά](https://el.wikipedia.org/wiki/%CE%A0%CE%B5%CE%B9%CF%81%CE%B1%CE%B9%CE%AC%CF%82) και η οικογένεια εγκαταστάθηκε στην [Αθήνα](https://el.wikipedia.org/wiki/%CE%91%CE%B8%CE%AE%CE%BD%CE%B1). Ο Οδυσσέας Ελύτης εγγράφηκε το 1917 στο ιδιωτικό σχολείο Δ. Ν. Μακρή, όπου φοίτησε για επτά χρόνια, έχοντας μεταξύ άλλων δασκάλους του τον [Ι.Μ. Παναγιωτόπουλο](https://el.wikipedia.org/wiki/%CE%99.%CE%9C._%CE%A0%CE%B1%CE%BD%CE%B1%CE%B3%CE%B9%CF%89%CF%84%CF%8C%CF%80%CE%BF%CF%85%CE%BB%CE%BF%CF%82) και τον [Ιωάννη Θ. Κακριδή](https://el.wikipedia.org/wiki/%CE%99%CF%89%CE%AC%CE%BD%CE%BD%CE%B7%CF%82_%CE%9A%CE%B1%CE%BA%CF%81%CE%B9%CE%B4%CE%AE%CF%82). Τα πρώτα καλοκαίρια της ζωής του τα πέρασε στην Κρήτη, τη Λέσβο και τις [Σπέτσες](https://el.wikipedia.org/wiki/%CE%A3%CF%80%CE%AD%CF%84%CF%83%CE%B5%CF%82). Τον Νοέμβριο του 1920, μετά την πτώση του [Ελευθερίου Βενιζέλου](https://el.wikipedia.org/wiki/%CE%95%CE%BB%CE%B5%CF%85%CE%B8%CE%AD%CF%81%CE%B9%CE%BF%CF%82_%CE%92%CE%B5%CE%BD%CE%B9%CE%B6%CE%AD%CE%BB%CE%BF%CF%82), η οικογένειά του αντιμετώπισε διώξεις, εξαιτίας της προσήλωσής της στις [βενιζελικές](https://el.wikipedia.org/wiki/%CE%92%CE%B5%CE%BD%CE%B9%CE%B6%CE%B5%CE%BB%CE%B9%CF%83%CE%BC%CF%8C%CF%82%22%20%5Co%20%22%CE%92%CE%B5%CE%BD%CE%B9%CE%B6%CE%B5%CE%BB%CE%B9%CF%83%CE%BC%CF%8C%CF%82) ιδέες. Ο ίδιος ο Βενιζέλος είχε στενές σχέσεις με την οικογένεια και είχε φιλοξενηθεί συχνά στην οικία της στο κτήμα του Ακλειδιού. Αποκορύφωμα των διώξεων που γνώρισε η οικογένειά του ήταν η σύλληψη του πατέρα του. Το 1923 ταξίδεψε οικογενειακώς στην [Ευρώπη](https://el.wikipedia.org/wiki/%CE%95%CF%85%CF%81%CF%8E%CF%80%CE%B7), επισκεπτόμενος την [Ιταλία](https://el.wikipedia.org/wiki/%CE%99%CF%84%CE%B1%CE%BB%CE%AF%CE%B1), την [Ελβετία](https://el.wikipedia.org/wiki/%CE%95%CE%BB%CE%B2%CE%B5%CF%84%CE%AF%CE%B1), τη [Γερμανία](https://el.wikipedia.org/wiki/%CE%93%CE%B5%CF%81%CE%BC%CE%B1%CE%BD%CE%AF%CE%B1) και τη [Γιουγκοσλαβία](https://el.wikipedia.org/wiki/%CE%93%CE%B9%CE%BF%CF%85%CE%B3%CE%BA%CE%BF%CF%83%CE%BB%CE%B1%CE%B2%CE%AF%CE%B1). Στη [Λωζάνη](https://el.wikipedia.org/wiki/%CE%9B%CF%89%CE%B6%CE%AC%CE%BD%CE%B7%22%20%5Co%20%22%CE%9B%CF%89%CE%B6%CE%AC%CE%BD%CE%B7) ο ποιητής είχε την ευκαιρία να γνωρίσει από κοντά τον εξόριστο, μετά την πτώση του, Ελευθέριο Βενιζέλο.

 ΦΑΜΠΙΑΤΟΣ ΙΩΑΝΝΗΣ – ΔΗΜΗΤΡΗΣ ΤΣΙΠΗΣ (ΜΑΡΙΑ ΚΥΡΙΑΚΟΥ –ΜΑΡΘΑ ΠΑΡΑΚΑΤΗ)

Η οικογένεια Αλεπουδέλη το 1917. Ο Οδυσσέας είναι το μικρό αγόρι στην άκρη αριστερά. Από τη φωτογραφία απουσιάζει η μεγάλη αδελφή του Μυρσίνη, η οποία πέθανε το 1918 σε ηλικία 20 ετών από την επιδημία της ισπανικής γρίπης.

Το φθινόπωρο του 1924 εγγράφηκε στο Γ΄ Γυμνάσιο Αρρένων Αθηνών και συνεργάστηκε στο περιοδικό [*Η Διάπλασις των Παίδων*](https://el.wikipedia.org/wiki/%CE%97_%CE%94%CE%B9%CE%AC%CF%80%CE%BB%CE%B1%CF%83%CE%B9%CF%82_%CF%84%CF%89%CE%BD_%CE%A0%CE%B1%CE%AF%CE%B4%CF%89%CE%BD), χρησιμοποιώντας διάφορα ψευδώνυμα. Όπως ο ίδιος ομολογεί,[[2]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-AX-2) πρωτογνώρισε τη νεοελληνική λογοτεχνία, αυτός ο θρεμμένος με παγκόσμια έργα του πνεύματος, που ξόδευε όλα του τα χρήματα αγοράζοντας βιβλία και περιοδικά. Εκτός από την ενασχόλησή του με τη [λογοτεχνία](https://el.wikipedia.org/wiki/%CE%9B%CE%BF%CE%B3%CE%BF%CF%84%CE%B5%CF%87%CE%BD%CE%AF%CE%B1), ασχολήθηκε ενεργά με ορειβατικές εκδρομές στα βουνά της [Αττικής](https://el.wikipedia.org/wiki/%CE%91%CF%84%CF%84%CE%B9%CE%BA%CE%AE) και, αντιδρώντας στη διάθεσή του για διάβασμα, στράφηκε στον [αθλητισμό](https://el.wikipedia.org/wiki/%CE%91%CE%B8%CE%BB%CE%B7%CF%84%CE%B9%CF%83%CE%BC%CF%8C%CF%82). Ακόμη και τα βιβλία που αγόραζε έπρεπε να έχουν σχέση με την ελληνική φύση: [Δημήτριος Καμπούρογλου](https://el.wikipedia.org/wiki/%CE%94%CE%B7%CE%BC%CE%AE%CF%84%CF%81%CE%B9%CE%BF%CF%82_%CE%9A%CE%B1%CE%BC%CF%80%CE%BF%CF%8D%CF%81%CE%BF%CE%B3%CE%BB%CE%BF%CF%85), [Κώστας Πασαγιάννης](https://el.wikipedia.org/wiki/%CE%9A%CF%8E%CF%83%CF%84%CE%B1%CF%82_%CE%A0%CE%B1%CF%83%CE%B1%CE%B3%CE%B9%CE%AC%CE%BD%CE%BD%CE%B7%CF%82), [Στέφανος Γρανίτσας](https://el.wikipedia.org/wiki/%CE%A3%CF%84%CE%AD%CF%86%CE%B1%CE%BD%CE%BF%CF%82_%CE%93%CF%81%CE%B1%CE%BD%CE%AF%CF%84%CF%83%CE%B1%CF%82) κι ένας τρίτομος *Οδηγός της Ελλάδος*. Το 1925 πέθανε ο πατέρας του. Την άνοιξη του 1927 μία υπερκόπωση και μία [αδενοπάθεια](https://el.wikipedia.org/wiki/%CE%91%CE%B4%CE%B5%CE%BD%CE%BF%CF%80%CE%AC%CE%B8%CE%B5%CE%B9%CE%B1) τον ανάγκασαν να εγκαταλείψει τις φίλαθλες τάσεις του καθηλώνοντάς τον στο κρεβάτι για περίπου τρεις μήνες. Ακολούθησαν ελαφρά συμπτώματα [νευρασθένειας](https://el.wikipedia.org/w/index.php?title=%CE%9D%CE%B5%CF%85%CF%81%CE%B1%CF%83%CE%B8%CE%AD%CE%BD%CE%B5%CE%B9%CE%B1&action=edit&redlink=1) και περίπου την ίδια περίοδο στράφηκε οριστικά προς τη λογοτεχνία, γεγονός που συνέπεσε με την εμφάνιση αρκετών νέων λογοτεχνικών περιοδικών, όπως η [*Νέα Εστία*](https://el.wikipedia.org/wiki/%CE%9D%CE%AD%CE%B1_%CE%95%CF%83%CF%84%CE%AF%CE%B1) και τα [*Ελληνικά Γράμματα*](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AC_%CE%93%CF%81%CE%AC%CE%BC%CE%BC%CE%B1%CF%84%CE%B1_%28%CF%80%CE%B5%CF%81%CE%B9%CE%BF%CE%B4%CE%B9%CE%BA%CF%8C%29).

 ΣΤΕΦΑΝΙΑ ΣΥΝΟΔΑΚΗ (ΙΟΥΛΙΑ ΜΠΟΥΜΠΟΥΛΟΥ - ΝΤΕΛΕΚΟΣ ΘΑΝΑΣΗΣ)

Το καλοκαίρι του 1928 πήρε το απολυτήριο του γυμνασίου με βαθμό 73/11. Μετά από πιέσεις των γονέων του, αποφάσισε να σπουδάσει [χημικός](https://el.wikipedia.org/wiki/%CE%A7%CE%B7%CE%BC%CE%B5%CE%AF%CE%B1), ξεκινώντας ειδικά φροντιστήρια για τις εισαγωγικές εξετάσεις του επόμενου έτους. Την ίδια περίοδο ήρθε σε επαφή με το έργο του [Κωνσταντίνου Καβάφη](https://el.wikipedia.org/wiki/%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82_%CE%9A%CE%B1%CE%B2%CE%AC%CF%86%CE%B7%CF%82) και του [Ανδρέα Κάλβου](https://el.wikipedia.org/wiki/%CE%91%CE%BD%CE%B4%CF%81%CE%AD%CE%B1%CF%82_%CE%9A%CE%AC%CE%BB%CE%B2%CE%BF%CF%82) ανανεώνοντας τη γνωριμία του με τη θελκτική αρχαία [λυρική ποίηση](https://el.wikipedia.org/wiki/%CE%9B%CF%85%CF%81%CE%B9%CE%BA%CE%AE_%CF%80%CE%BF%CE%AF%CE%B7%CF%83%CE%B7). Παράλληλα ανακάλυψε το έργο του [Πωλ Ελυάρ](https://el.wikipedia.org/wiki/%CE%A0%CF%89%CE%BB_%CE%95%CE%BB%CF%85%CE%AC%CF%81) και των Γάλλων [υπερρεαλιστών](https://el.wikipedia.org/wiki/%CE%A5%CF%80%CE%B5%CF%81%CF%81%CE%B5%CE%B1%CE%BB%CE%B9%CF%83%CE%BC%CF%8C%CF%82), που επέδρασαν σημαντικά στις ιδέες του για τη λογοτεχνία, και τον «*ανάγκασαν να προσέξ*[*ει*]*κι αδίστακτα να παραδεχτ*[*ει*]*τις δυνατότητες που παρουσίαζε, στην ουσία της ελεύθερης ενάσκησης της, η λυρική ποίηση*».[[2]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-AX-2)

**Λογοτεχνία**

Κάτω από την επίδραση της λογοτεχνικής του στροφής, παραιτήθηκε από την πρόθεση να ασχοληθεί με τη χημεία και το 1930 εγγράφηκε στη [Νομική Σχολή της Αθήνας](https://el.wikipedia.org/wiki/%CE%9D%CE%BF%CE%BC%CE%B9%CE%BA%CE%AE_%CE%A3%CF%87%CE%BF%CE%BB%CE%AE_%CE%91%CE%B8%CE%B7%CE%BD%CF%8E%CE%BD). Όταν το 1933 ιδρύθηκε στο Πανεπιστήμιο η «[Ιδεοκρατική Φιλοσοφική Ομάδα](https://el.wikipedia.org/w/index.php?title=%CE%99%CE%B4%CE%B5%CE%BF%CE%BA%CF%81%CE%B1%CF%84%CE%B9%CE%BA%CE%AE_%CE%A6%CE%B9%CE%BB%CE%BF%CF%83%CE%BF%CF%86%CE%B9%CE%BA%CE%AE_%CE%9F%CE%BC%CE%AC%CE%B4%CE%B1&action=edit&redlink=1)», με τη συμμετοχή των [Κωνσαντίνου Τσάτσου](https://el.wikipedia.org/wiki/%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82_%CE%A4%CF%83%CE%AC%CF%84%CF%83%CE%BF%CF%82%22%20%5Co%20%22%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82%20%CE%A4%CF%83%CE%AC%CF%84%CF%83%CE%BF%CF%82), [Παναγιώτη Κανελλόπουλου](https://el.wikipedia.org/wiki/%CE%A0%CE%B1%CE%BD%CE%B1%CE%B3%CE%B9%CF%8E%CF%84%CE%B7%CF%82_%CE%9A%CE%B1%CE%BD%CE%B5%CE%BB%CE%BB%CF%8C%CF%80%CE%BF%CF%85%CE%BB%CE%BF%CF%82), [Ιωάννη Θεοδωρακόπουλου](https://el.wikipedia.org/wiki/%CE%99%CF%89%CE%AC%CE%BD%CE%BD%CE%B7%CF%82_%CE%98%CE%B5%CE%BF%CE%B4%CF%89%CF%81%CE%B1%CE%BA%CF%8C%CF%80%CE%BF%CF%85%CE%BB%CE%BF%CF%82) και [Ιωάννη Συκουτρή](https://el.wikipedia.org/wiki/%CE%99%CF%89%CE%AC%CE%BD%CE%BD%CE%B7%CF%82_%CE%A3%CF%85%CE%BA%CE%BF%CF%85%CF%84%CF%81%CE%AE%CF%82), ο Ελύτης ήταν ένας από τους εκπροσώπους των φοιτητών, συμμετέχοντας στα «Συμπόσια του Σαββάτου» που διοργανώνονταν. Την ίδια εποχή μελέτησε τη σύγχρονη ελληνική ποίηση του [Καίσαρος Εμμανουήλ](https://el.wikipedia.org/wiki/%CE%9A%CE%B1%CE%AF%CF%83%CE%B1%CF%81_%CE%95%CE%BC%CE%BC%CE%B1%CE%BD%CE%BF%CF%85%CE%AE%CE%BB) (τον *Παράφωνο Αυλό*), τη συλλογή *Στου Γλιτωμού το Χάζι* του [Θεοδώρου Ντόρρου](https://el.wikipedia.org/wiki/%CE%98%CE%B5%CF%8C%CE%B4%CF%89%CF%81%CE%BF%CF%82_%CE%9D%CF%84%CF%8C%CF%81%CF%81%CE%BF%CF%82), τη *Στροφή* (1931) του [Γιώργου Σεφέρη](https://el.wikipedia.org/wiki/%CE%93%CE%B9%CF%8E%CF%81%CE%B3%CE%BF%CF%82_%CE%A3%CE%B5%CF%86%CE%AD%CF%81%CE%B7%CF%82) και τα *Ποιήματα* (1933) του [Νικήτα Ράντου](https://el.wikipedia.org/wiki/%CE%9D%CE%B9%CE%BA%CE%AE%CF%84%CE%B1%CF%82_%CE%A1%CE%AC%CE%BD%CF%84%CE%BF%CF%82). Με ενθουσιασμό συνέχισε παράλληλα τις περιπλανήσεις του στην Ελλάδα, τις οποίες περιγράφει ο ίδιος: *«Πιονιέροι αληθινοί, μέρες και μέρες προχωρούσαμε νηστικοί και αξύριστοι, πιασμένοι από το αμάξωμα μιας ετοιμοθάνατης Σεβρολέτ, ανεβοκατεβαίνοντας αμμολόφους, διασχίζοντας λιμνοθάλασσες, μέσα σε σύννεφα σκόνης ή κάτω από ανελέητες νεροποντές, καβαλικεύαμε ολοένα όλα τα εμπόδια και τρώγαμε τα χιλιόμετρα με μιαν αχορταγιά που μονάχα τα είκοσί μας χρόνια και η αγάπη μας γι' αυτή τη μικρή γη που ανακαλύπταμε, μπορούσαν να δικαιολογήσουν».*[[2]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-AX-2)

 ΑΓΓΕΛΟΣ ΡΟΥΜΠΗΣ (ΛΟΥΚΑΣ ΚΑΡΑΜΠΑΣ – ΑΡΜΑΝΤΑ)

Την ίδια περίοδο συνδέθηκε στενότερα με τον [Γιώργο Σαραντάρη](https://el.wikipedia.org/wiki/%CE%93%CE%B9%CF%8E%CF%81%CE%B3%CE%BF%CF%82_%CE%A3%CE%B1%CF%81%CE%B1%CE%BD%CF%84%CE%AC%CF%81%CE%B7%CF%82) (1908–1941), ο οποίος τον ενθάρρυνε στις ποιητικές του προσπάθειες, όταν ακόμα ο Ελύτης ταλαντευόταν σχετικά με το αν έπρεπε να δημοσιεύσει τα έργα του, ενώ τον έφερε σε επαφή και με τον κύκλο των [*Νέων Γραμμάτων*](https://el.wikipedia.org/w/index.php?title=%CE%9D%CE%AD%CE%B1_%CE%93%CF%81%CE%AC%CE%BC%CE%BC%CE%B1%CF%84%CE%B1&action=edit&redlink=1) (1935–1940, 1944). Το περιοδικό αυτό, με διευθυντή τον [Αντρέα Καραντώνη](https://el.wikipedia.org/wiki/%CE%91%CE%BD%CF%84%CF%81%CE%AD%CE%B1%CF%82_%CE%9A%CE%B1%CF%81%CE%B1%CE%BD%CF%84%CF%8E%CE%BD%CE%B7%CF%82) και συνεργάτες παλιούς και νεότερους αξιόλογους Έλληνες λογοτέχνες, (όπως οι Γιώργος Σεφέρης, [Γεώργιος Θεοτοκάς](https://el.wikipedia.org/wiki/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%98%CE%B5%CE%BF%CF%84%CE%BF%CE%BA%CE%AC%CF%82), [Άγγελος Τερζάκης](https://el.wikipedia.org/wiki/%CE%86%CE%B3%CE%B3%CE%B5%CE%BB%CE%BF%CF%82_%CE%A4%CE%B5%CF%81%CE%B6%CE%AC%CE%BA%CE%B7%CF%82), [Κοσμάς Πολίτης](https://el.wikipedia.org/wiki/%CE%9A%CE%BF%CF%83%CE%BC%CE%AC%CF%82_%CE%A0%CE%BF%CE%BB%CE%AF%CF%84%CE%B7%CF%82), [Άγγελος Σικελιανός](https://el.wikipedia.org/wiki/%CE%86%CE%B3%CE%B3%CE%B5%CE%BB%CE%BF%CF%82_%CE%A3%CE%B9%CE%BA%CE%B5%CE%BB%CE%B9%CE%B1%CE%BD%CF%8C%CF%82), κ.ά.) έφερε στην Ελλάδα τις σύγχρονες δυτικές καλλιτεχνικές τάσεις και γνώρισε στο αναγνωστικό κοινό κυρίως τους νεότερους ποιητές, με τη μετάφραση αντιπροσωπευτικών έργων τους ή με άρθρα κατατοπιστικά για την ποίησή τους. Έγινε το πνευματικό όργανο της [γενιάς του '30](https://el.wikipedia.org/wiki/%CE%93%CE%B5%CE%BD%CE%B9%CE%AC_%CF%84%CE%BF%CF%85_%E2%80%9930) που φιλοξένησε στις στήλες του όλα τα νεωτεριστικά στοιχεία, κρίνοντας ευνοϊκά και προβάλλοντας τις δημιουργίες των νέων Ελλήνων ποιητών.

**Η παρέα στα *Νέα Γράμματα***

Όπως ο Ελύτης αναγνωρίζει, το 1935 στάθηκε μια ιδιαίτερη χρονιά στην πνευματική πορεία του. Τον Ιανουάριο κυκλοφόρησε το περιοδικό *Νέα Γράμματα*. Τον Φεβρουάριο γνώρισε τον [Ανδρέα Εμπειρίκο](https://el.wikipedia.org/wiki/%CE%91%CE%BD%CE%B4%CF%81%CE%AD%CE%B1%CF%82_%CE%95%CE%BC%CF%80%CE%B5%CE%B9%CF%81%CE%AF%CE%BA%CE%BF%CF%82), που χαρακτηριστικά τον περιέγραψε: *«Ο μεγάλης αντοχής αθλητής της φαντασίας, με γήπεδο την οικουμένη ολόκληρη και διασκελισμό τον Έρωτα. Το έργο του, κάθε του καινούργιο έργο, ζωσμένο από ένα μικρό ουράνιο τόξο, είναι μια υπόσχεση προς την ανθρωπότητα, μια δωρεά που αν δεν την κρατούν ακόμα όλοι στα χέρια τους είναι αποκλειστικά και μόνον από δική τους αναξιότητα».*[[2]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-AX-2) Τον ίδιο μήνα ο Εμπειρίκος έδωσε διάλεξη με θέμα «Υπερρεαλισμός, μια νέα ποιητική σχολή», που αποτέλεσε και την πρώτη επίσημη παρουσίαση του [υπερρεαλισμού](https://el.wikipedia.org/wiki/%CE%A5%CF%80%CE%B5%CF%81%CF%81%CE%B5%CE%B1%CE%BB%CE%B9%CF%83%CE%BC%CF%8C%CF%82) στο ελληνικό κοινό. Οι δύο ποιητές συνδέθηκαν με στενή φιλία, που κράτησε πάνω από 25 χρόνια. Τον Μάρτιο της ίδιας χρονιάς, εκτός από το *Μυθιστόρημα* του [Σεφέρη](https://el.wikipedia.org/wiki/%CE%93%CE%B9%CF%8E%CF%81%CE%B3%CE%BF%CF%82_%CE%A3%CE%B5%CF%86%CE%AD%CF%81%CE%B7%CF%82), κυκλοφόρησε η ποιητική συλλογή [*Υψικάμινος*](https://el.wikipedia.org/w/index.php?title=%CE%A5%CF%88%CE%B9%CE%BA%CE%AC%CE%BC%CE%B9%CE%BD%CE%BF%CF%82_(%CF%80%CE%BF%CE%AF%CE%B7%CF%83%CE%B7)&action=edit&redlink=1) του Εμπειρίκου, με ποίηση ορθόδοξα υπερρεαλιστική. Ο Ελύτης, δέκα χρόνια νεότερος, είδε να ανοίγεται μπροστά του διάπλατη μια πόρτα σε μια νέα ποιητική πραγματικότητα, όπου μπορούσε με τα δικά του εφόδια να θεμελιώσει το ποιητικό του οικοδόμημα. Το [Πάσχα](https://el.wikipedia.org/wiki/%CE%A0%CE%AC%CF%83%CF%87%CE%B1) οι δυο φίλοι επισκέφτηκαν τη [Λέσβο](https://el.wikipedia.org/wiki/%CE%9B%CE%AD%CF%83%CE%B2%CE%BF%CF%82), όπου με τη συμπαράσταση των Μυτιληνιών ζωγράφων [Ορέστη Κανέλλη](https://el.wikipedia.org/wiki/%CE%9F%CF%81%CE%AD%CF%83%CF%84%CE%B7%CF%82_%CE%9A%CE%B1%CE%BD%CE%AD%CE%BB%CE%BB%CE%B7%CF%82) και [Τάκη Ελευθεριάδη](https://el.wikipedia.org/wiki/%CE%A4%CE%AC%CE%BA%CE%B7%CF%82_%CE%95%CE%BB%CE%B5%CF%85%CE%B8%CE%B5%CF%81%CE%B9%CE%AC%CE%B4%CE%B7%CF%82) ήρθαν σε επαφή με την τέχνη του λαϊκού ζωγράφου [Θεόφιλου](https://el.wikipedia.org/wiki/%CE%98%CE%B5%CF%8C%CF%86%CE%B9%CE%BB%CE%BF%CF%82_%CE%A7%CE%B1%CF%84%CE%B6%CE%B7%CE%BC%CE%B9%CF%87%CE%B1%CE%AE%CE%BB), που είχε πεθάνει έναν χρόνο πριν.

 (ΜΑΥΡΟΖΟΥΜΗΣ)

Η δημοσίευση των πρώτων ποιημάτων του στα *Νέα Γράμματα* έγινε τον Νοέμβριο του 1935, στο 11ο τεύχος του περιοδικού. Ο Ελύτης δημοσίευσε επίσης μεταφράσεις ποιημάτων του [Ελυάρ](https://el.wikipedia.org/wiki/%CE%A0%CF%89%CE%BB_%CE%95%CE%BB%CF%85%CE%AC%CF%81%22%20%5Co%20%22%CE%A0%CF%89%CE%BB%20%CE%95%CE%BB%CF%85%CE%AC%CF%81) και στο προλογικό του άρθρο παρουσιάζει τον δημιουργό τους ως τον ποιητή που *«ό,τι γράφει φτάνει αμέσως στην καρδιά μας, μας χτυπάει κατάστηθα σαν κύμα ζωής άλλης, βγαλμένης από το άθροισμα των πιο μαγικών ονείρων μας»*.

Το 1936, στην «Α΄ Διεθνή [Υπερρεαλιστική Έκθεση των Αθηνών](https://el.wikipedia.org/w/index.php?title=%CE%A5%CF%80%CE%B5%CF%81%CF%81%CE%B5%CE%B1%CE%BB%CE%B9%CF%83%CF%84%CE%B9%CE%BA%CE%AE_%CE%88%CE%BA%CE%B8%CE%B5%CF%83%CE%B7_%CE%91%CE%B8%CE%B7%CE%BD%CF%8E%CE%BD&action=edit&redlink=1)», ο Ελύτης παρουσίασε ζωγραφικούς πίνακες με την τεχνική της [χαρτοκολλητικής](https://el.wikipedia.org/wiki/%CE%9A%CE%BF%CE%BB%CE%AC%CE%B6) (collage).[[4]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-4) Εκείνη τη χρονιά, η ομάδα των νέων λογοτεχνών ήταν πιο στέρεη και μεγαλύτερη. Ο Ελύτης γνωρίστηκε επίσης με τον ποιητή [Νίκο Γκάτσο](https://el.wikipedia.org/wiki/%CE%9D%CE%AF%CE%BA%CE%BF%CF%82_%CE%93%CE%BA%CE%AC%CF%84%CF%83%CE%BF%CF%82), που μερικά χρόνια αργότερα τύπωσε την υπερρεαλιστική [*Αμοργό*](https://el.wikipedia.org/w/index.php?title=%CE%91%CE%BC%CE%BF%CF%81%CE%B3%CF%8C%CF%82_(%CF%80%CE%BF%CE%AF%CE%B7%CF%83%CE%B7)&action=edit&redlink=1). Το 1937 υπηρέτησε τη στρατιωτική του θητεία στη Σχολή Εφέδρων Αξιωματικών στην [Κέρκυρα](https://el.wikipedia.org/wiki/%CE%9A%CE%AD%CF%81%CE%BA%CF%85%CF%81%CE%B1), αλληλογραφώντας παράλληλα με τον Νίκο Γκάτσο και τον Γιώργο Σεφέρη, που βρίσκονταν στην [Κορυτσά](https://el.wikipedia.org/wiki/%CE%9A%CE%BF%CF%81%CF%85%CF%84%CF%83%CE%AC). Λίγο μετά την απόλυσή του, τον επόμενο χρόνο, ο [Μήτσος Παπανικολάου](https://el.wikipedia.org/wiki/%CE%9C%CE%AE%CF%84%CF%83%CE%BF%CF%82_%CE%A0%CE%B1%CF%80%CE%B1%CE%BD%CE%B9%CE%BA%CE%BF%CE%BB%CE%AC%CE%BF%CF%85) δημοσίευσε το άρθρο «Ο ποιητής Οδυσσέας Ελύτης» στα *Νέα Γράμματα*, το οποίο συνέβαλε στην καθιέρωσή του.

Το 1939 εγκατέλειψε οριστικά τις νομικές σπουδές και, μετά από αρκετές δημοσιεύσεις ποιημάτων του σε περιοδικά, τυπώθηκε η πρώτη του ποιητική συλλογή με τίτλο *Προσανατολισμοί*. Τον επόμενο χρόνο, μεταφράστηκαν για πρώτη φορά ποιήματά του σε ξένη γλώσσα, όταν ο Σαμουέλ Μπω Μποβύ *(Samuel Baud Bovy)* δημοσίευσε ένα άρθρο για την ελληνική ποίηση στο ελβετικό περιοδικό *Formes et Couleurs*.[[5]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-5)

 ΗΛΙΑΣ ΤΣΙΤΣΗΣ (ΓΙΩΡΓΟΣ ΠΙΤΤΑΣ)

**Στο Αλβανικό μέτωπο**

Με την έναρξη του [πολέμου του 1940](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%BF%CF%8A%CF%84%CE%B1%CE%BB%CE%B9%CE%BA%CF%8C%CF%82_%CF%80%CF%8C%CE%BB%CE%B5%CE%BC%CE%BF%CF%82_%281940-1941%29), ο Ελύτης κατατάχθηκε ως [ανθυπολοχαγός](https://el.wikipedia.org/wiki/%CE%91%CE%BD%CE%B8%CF%85%CF%80%CE%BF%CE%BB%CE%BF%CF%87%CE%B1%CE%B3%CF%8C%CF%82) στη Διοίκηση του Στρατηγείου [Α΄ Σώματος Στρατού](https://el.wikipedia.org/w/index.php?title=%CE%91%CE%84_%CE%A3%CF%8E%CE%BC%CE%B1_%CE%A3%CF%84%CF%81%CE%B1%CF%84%CE%BF%CF%8D&action=edit&redlink=1). Στις 13 Δεκεμβρίου 1940 μετατέθηκε στη ζώνη πυρός και στις 26 Φεβρουαρίου του επόμενου χρόνου μεταφέρθηκε με σοβαρό κρούσμα κοιλιακού τύφου στο Νοσοκομείο [Ιωαννίνων](https://el.wikipedia.org/wiki/%CE%99%CF%89%CE%AC%CE%BD%CE%BD%CE%B9%CE%BD%CE%B1). Στη διάρκεια της [Κατοχής](https://el.wikipedia.org/wiki/%CE%9A%CE%B1%CF%84%CE%BF%CF%87%CE%AE_%CF%84%CE%B7%CF%82_%CE%95%CE%BB%CE%BB%CE%AC%CE%B4%CE%B1%CF%82_1941-1944) υπήρξε ένα από τα ιδρυτικά μέλη του «[Κύκλου Παλαμά](https://el.wikipedia.org/w/index.php?title=%CE%9A%CF%8D%CE%BA%CE%BB%CE%BF%CF%82_%CE%A0%CE%B1%CE%BB%CE%B1%CE%BC%CE%AC&action=edit&redlink=1)», που ιδρύθηκε στις 30 Μαΐου του 1943. Εκεί, την άνοιξη του 1942 παρουσίασε το δοκίμιό του «Η αληθινή φυσιογνωμία και η λυρική τόλμη του Α. Κάλβου».

Τον Νοέμβριο του 1943 εκδόθηκε η συλλογή *Ο Ήλιος ο πρώτος* μαζί με τις *Παραλλαγές πάνω σε μια αχτίδα*, σε 6.000 αριθμημένα αντίτυπα, ένας ύμνος του Ελύτη στη χαρά της ζωής και στην ομορφιά της φύσης. Στα *Νέα Γράμματα* που άρχισαν να επανεκδίδονται το 1944, δημοσίευσε το δοκίμιό του «Τα κορίτσια», ενώ από το 1945 ξεκίνησε η συνεργασία του με το περιοδικό *Τετράδιο* μεταφράζοντας ποιήματα του [Φεντερίκο Γκαρθία Λόρκα](https://el.wikipedia.org/wiki/%CE%A6%CE%B5%CE%BD%CF%84%CE%B5%CF%81%CE%AF%CE%BA%CE%BF_%CE%93%CE%BA%CE%B1%CF%81%CE%B8%CE%AF%CE%B1_%CE%9B%CF%8C%CF%81%CE%BA%CE%B1) και παρουσιάζοντας σε πρώτη δημοσίευση το ποιητικό του έργο *Άσμα ηρωικό και πένθιμο για τον χαμένο ανθυπολοχαγό της Αλβανίας*. Το έργο αυτό φαίνεται να συνέγραψε το 1941 ή το 1943 και, σύμφωνα με μία άποψη, το συνέθεσε για να τιμήσει τους συμπολεμιστές του στην [Αλβανία](https://el.wikipedia.org/wiki/%CE%91%CE%BB%CE%B2%CE%B1%CE%BD%CE%AF%CE%B1) ενώ, κατά άλλη, το έγραψε για τον φίλο του ποιητή [Γιώργο Σαραντάρη](https://el.wikipedia.org/wiki/%CE%93%CE%B9%CF%8E%CF%81%CE%B3%CE%BF%CF%82_%CE%A3%CE%B1%CF%81%CE%B1%CE%BD%CF%84%CE%AC%CF%81%CE%B7%CF%82), ο οποίος επίσης πολέμησε στην Αλβανία και πέθανε αφού μεταφέρθηκε βαριά άρρωστος στην [Αθήνα](https://el.wikipedia.org/wiki/%CE%91%CE%B8%CE%AE%CE%BD%CE%B1).[[6]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-:0-6)

 ΣΑΛΗΣ ΓΙΩΡΓΟΣ ΘΑΝΟΣ ΤΣΑΜΙΤΑΣ (ΝΙΚΟΛΑΪΔΗΣ ΚΩΣΤΑΣ – ΛΕΥΤΕΡΗΣ)

**Στην Ευρώπη**

Το 1948 ταξίδεψε στην [Ελβετία](https://el.wikipedia.org/wiki/%CE%95%CE%BB%CE%B2%CE%B5%CF%84%CE%AF%CE%B1), για να εγκατασταθεί στη συνέχεια στο [Παρίσι](https://el.wikipedia.org/wiki/%CE%A0%CE%B1%CF%81%CE%AF%CF%83%CE%B9), όπου παρακολούθησε μαθήματα [φιλοσοφίας](https://el.wikipedia.org/wiki/%CE%A6%CE%B9%CE%BB%CE%BF%CF%83%CE%BF%CF%86%CE%AF%CE%B1) στη [Σορβόννη](https://el.wikipedia.org/wiki/%CE%A3%CE%BF%CF%81%CE%B2%CF%8C%CE%BD%CE%BD%CE%B7), ενώ είχε επίσης την ευκαιρία να γνωριστεί με τους [Αντρέ Μπρετόν](https://el.wikipedia.org/wiki/%CE%91%CE%BD%CF%84%CF%81%CE%AD_%CE%9C%CF%80%CF%81%CE%B5%CF%84%CF%8C%CE%BD), [Πωλ Ελυάρ](https://el.wikipedia.org/wiki/%CE%A0%CF%89%CE%BB_%CE%95%CE%BB%CF%85%CE%AC%CF%81), [Αλμπέρ Καμύ](https://el.wikipedia.org/wiki/%CE%91%CE%BB%CE%BC%CF%80%CE%AD%CF%81_%CE%9A%CE%B1%CE%BC%CF%8D), [Τριστάν Τζαρά](https://el.wikipedia.org/wiki/%CE%A4%CF%81%CE%B9%CF%83%CF%84%CE%AC%CE%BD_%CE%A4%CE%B6%CE%B1%CF%81%CE%AC), [Πιερ Ζαν Ζουβ](https://el.wikipedia.org/w/index.php?title=%CE%A0%CE%B9%CE%B5%CF%81_%CE%96%CE%B1%CE%BD_%CE%96%CE%BF%CF%85%CE%B2&action=edit&redlink=1), [Ζουάν Μιρό](https://el.wikipedia.org/wiki/%CE%96%CE%BF%CF%85%CE%AC%CE%BD_%CE%9C%CE%B9%CF%81%CF%8C) και άλλους.

Με τη βοήθεια του Ελληνογάλλου τεχνοκριτικού [Στρατή Ελευθεριάδη](https://el.wikipedia.org/wiki/%CE%A3%CF%84%CF%81%CE%B1%CF%84%CE%AE%CF%82_%CE%95%CE%BB%CE%B5%CF%85%CE%B8%CE%B5%CF%81%CE%B9%CE%AC%CE%B4%CE%B7%CF%82) *(E. Teriade)*, που πρώτος είχε προσέξει την αξία του έργου του συμπατριώτη του Θεόφιλου, συνάντησε τους μεγάλους ζωγράφους [Ανρί Ματίς](https://el.wikipedia.org/wiki/%CE%91%CE%BD%CF%81%CE%AF_%CE%9C%CE%B1%CF%84%CE%AF%CF%82%22%20%5Co%20%22%CE%91%CE%BD%CF%81%CE%AF%20%CE%9C%CE%B1%CF%84%CE%AF%CF%82), [Μαρκ Σαγκάλ](https://el.wikipedia.org/wiki/%CE%9C%CE%B1%CF%81%CE%BA_%CE%A3%CE%B1%CE%B3%CE%BA%CE%AC%CE%BB%22%20%5Co%20%22%CE%9C%CE%B1%CF%81%CE%BA%20%CE%A3%CE%B1%CE%B3%CE%BA%CE%AC%CE%BB), [Αλμπέρτο Τζιακομέτι](https://el.wikipedia.org/wiki/%CE%91%CE%BB%CE%BC%CF%80%CE%AD%CF%81%CF%84%CE%BF_%CE%A4%CE%B6%CE%B9%CE%B1%CE%BA%CE%BF%CE%BC%CE%AD%CF%84%CE%B9), [Τζόρτζιο ντε Κίρικο](https://el.wikipedia.org/wiki/%CE%A4%CE%B6%CF%8C%CF%81%CF%84%CE%B6%CE%B9%CE%BF_%CE%BD%CF%84%CE%B5_%CE%9A%CE%AF%CF%81%CE%B9%CE%BA%CE%BF%22%20%5Co%20%22%CE%A4%CE%B6%CF%8C%CF%81%CF%84%CE%B6%CE%B9%CE%BF%20%CE%BD%CF%84%CE%B5%20%CE%9A%CE%AF%CF%81%CE%B9%CE%BA%CE%BF) και [Πάμπλο Πικάσο](https://el.wikipedia.org/wiki/%CE%A0%CE%AC%CE%BC%CF%80%CE%BB%CE%BF_%CE%A0%CE%B9%CE%BA%CE%AC%CF%83%CE%BF), για του οποίου το έργο έγραψε αργότερα άρθρα και αφιέρωσε στην τέχνη του το ποίημα «Ωδή στον Πικασσό». Το καλοκαίρι του 1950 ταξίδεψε στην [Ισπανία](https://el.wikipedia.org/wiki/%CE%99%CF%83%CF%80%CE%B1%CE%BD%CE%AF%CE%B1) ενώ κατά τη διάρκεια της παραμονής του στο [Λονδίνο](https://el.wikipedia.org/wiki/%CE%9B%CE%BF%CE%BD%CE%B4%CE%AF%CE%BD%CE%BF), από τα τέλη του 1950 μέχρι τον Μάιο 1951, συνεργάστηκε με το [BBC](https://el.wikipedia.org/wiki/BBC) πραγματοποιώντας τέσσερις ραδιοφωνικές ομιλίες. Λίγο νωρίτερα είχε ξεκινήσει τη σύνθεση του [*Άξιον Εστί*](https://el.wikipedia.org/wiki/%CE%86%CE%BE%CE%B9%CE%BF%CE%BD_%CE%95%CF%83%CF%84%CE%AF_%28%CF%80%CE%BF%CE%AF%CE%B7%CE%BC%CE%B1%29).

 ΧΑΡΑ ΤΣΑΚΟΥ ΟΥΡΑΝΙΑ ΣΕΛΟΥΛΗ (ΑΡΓΥΡΗΣ ΚΟΤΣΑΛΑΣ – ΛΙΑΠΗΣ)

**Επιστροφή στην Ελλάδα**

|  |
| --- |
| \* |

Μετά την επιστροφή του στην Ελλάδα, το 1952 έγινε μέλος της «[Ομάδας των Δώδεκα](https://el.wikipedia.org/wiki/%CE%9F%CE%BC%CE%AC%CE%B4%CE%B1_%CF%84%CF%89%CE%BD_%CE%94%CF%8E%CE%B4%CE%B5%CE%BA%CE%B1)», που κάθε χρόνο απένειμε βραβεία λογοτεχνίας, από την οποία παραιτήθηκε τον Μάρτιο του 1953, αλλά επανήλθε δύο χρόνια αργότερα. Στο τέλος του έτους έγινε μέλος της [Ευρωπαϊκής Εταιρείας Πολιτισμού](https://el.wikipedia.org/wiki/%CE%95%CF%85%CF%81%CF%89%CF%80%CE%B1%CF%8A%CE%BA%CE%AE_%CE%95%CF%84%CE%B1%CE%B9%CF%81%CE%B5%CE%AF%CE%B1_%CE%A0%CE%BF%CE%BB%CE%B9%CF%84%CE%B9%CF%83%CE%BC%CE%BF%CF%8D) στη [Βενετία](https://el.wikipedia.org/wiki/%CE%92%CE%B5%CE%BD%CE%B5%CF%84%CE%AF%CE%B1) και μέλος του Διοικητικού Συμβουλίου του [θεάτρου Τέχνης](https://el.wikipedia.org/wiki/%CE%98%CE%AD%CE%B1%CF%84%CF%81%CE%BF_%CE%A4%CE%AD%CF%87%CE%BD%CE%B7%CF%82) του [Κάρολου Κουν](https://el.wikipedia.org/wiki/%CE%9A%CE%AC%CF%81%CE%BF%CE%BB%CE%BF%CF%82_%CE%9A%CE%BF%CF%85%CE%BD).

Το 1964 ξεκίνησε η ηχογράφηση του μελοποιημένου *Άξιον Εστί* από τον [Μίκη Θεοδωράκη](https://el.wikipedia.org/wiki/%CE%9C%CE%AF%CE%BA%CE%B7%CF%82_%CE%98%CE%B5%CE%BF%CE%B4%CF%89%CF%81%CE%AC%CE%BA%CE%B7%CF%82), ενώ η συνεργασία του Ελύτη με τον συνθέτη είχε ξεκινήσει ήδη από το 1961. Το ορατόριο του Θεοδωράκη εντάχθηκε στο [Φεστιβάλ Αθηνών](https://el.wikipedia.org/wiki/%CE%A6%CE%B5%CF%83%CF%84%CE%B9%CE%B2%CE%AC%CE%BB_%CE%91%CE%B8%CE%B7%CE%BD%CF%8E%CE%BD) και επρόκειτο αρχικά να παρουσιαστεί στο [Ηρώδειο](https://el.wikipedia.org/wiki/%CE%A9%CE%B4%CE%B5%CE%AF%CE%BF_%CE%97%CF%81%CF%8E%CE%B4%CE%BF%CF%85_%CF%84%CE%BF%CF%85_%CE%91%CF%84%CF%84%CE%B9%CE%BA%CE%BF%CF%8D). Ωστόσο το Υπουργείο Προεδρίας Κυβερνήσεως αρνήθηκε να το παραχωρήσει, με αποτέλεσμα ο Ελύτης και ο Θεοδωράκης να αποσύρουν το έργο, το οποίο παρουσιάστηκε τελικά στις 19 Οκτωβρίου στο κινηματοθέατρο Rex.

Λίγους μήνες αργότερα επισκέφτηκε για ένα διάστημα την [Κύπρο](https://el.wikipedia.org/wiki/%CE%9A%CF%8D%CF%80%CF%81%CE%BF%CF%82), ενώ το 1971 επέστρεψε στην Ελλάδα και τον επόμενο χρόνο αρνήθηκε να παραλάβει το Μεγάλο Βραβείο Λογοτεχνίας που είχε θεσπίσει η δικτατορία. Μετά την πτώση της δικτατορίας, διορίστηκε πρόεδρος του Διοικητικού Συμβουλίου του ΕΙΡΤ και μέλος για δεύτερη φορά του Διοικητικού Συμβουλίου του [Εθνικού Θεάτρου](https://el.wikipedia.org/wiki/%CE%95%CE%B8%CE%BD%CE%B9%CE%BA%CF%8C_%CE%98%CE%AD%CE%B1%CF%84%CF%81%CE%BF) (1974–1977). Κατά τα χρόνια που ακολούθησαν συνέχισε το πολύπλευρο πνευματικό του έργο. Το 1978 αναγορεύτηκε επίτιμος [διδάκτορας](https://el.wikipedia.org/wiki/%CE%94%CE%B9%CE%B4%CE%AC%CE%BA%CF%84%CE%BF%CF%81%CE%B1%CF%82) της Φιλοσοφικής Σχολής του [Αριστοτελείου Πανεπιστημίου Θεσσαλονίκης](https://el.wikipedia.org/wiki/%CE%91%CF%81%CE%B9%CF%83%CF%84%CE%BF%CF%84%CE%AD%CE%BB%CE%B5%CE%B9%CE%BF_%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF_%CE%98%CE%B5%CF%83%CF%83%CE%B1%CE%BB%CE%BF%CE%BD%CE%AF%CE%BA%CE%B7%CF%82).

 ΜΑΡΙΑ ΣΙΟΜ ΕΡΜΙΟΝΗ ΠΟΥΡΝΑΡΑ (ΑΡΓΥΡΩ ΛΑΜΠΡΟΥ)

**Βραβείο Νόμπελ Λογοτεχνίας**

Το 1979 τιμήθηκε με το [βραβείο Νόμπελ Λογοτεχνίας](https://el.wikipedia.org/wiki/%CE%92%CF%81%CE%B1%CE%B2%CE%B5%CE%AF%CE%BF_%CE%9D%CF%8C%CE%BC%CF%80%CE%B5%CE%BB_%CE%9B%CE%BF%CE%B3%CE%BF%CF%84%CE%B5%CF%87%CE%BD%CE%AF%CE%B1%CF%82). Η αναγγελία της απονομής του βραβείου από τη [Σουηδική Ακαδημία](https://el.wikipedia.org/wiki/%CE%A3%CE%BF%CF%85%CE%B7%CE%B4%CE%B9%CE%BA%CE%AE_%CE%91%CE%BA%CE%B1%CE%B4%CE%B7%CE%BC%CE%AF%CE%B1) έγινε στις [18 Οκτωβρίου](https://el.wikipedia.org/wiki/18_%CE%9F%CE%BA%CF%84%CF%89%CE%B2%CF%81%CE%AF%CE%BF%CF%85) *«για την ποίησή του, η οποία, με φόντο την ελληνική παράδοση, ζωντανεύει με αισθηματοποιημένη δύναμη και πνευματική καθαρότητα βλέμματος τον αγώνα του σύγχρονου ανθρώπου για ελευθερία και δημιουργικότητα»*,[[9]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-9)[[10]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-10) σύμφωνα με το σκεπτικό της απόφασης.

Ο Ελύτης παρέστη στην καθιερωμένη τελετή απονομής του βραβείου στις 10 Δεκεμβρίου του 1979, παραλαμβάνοντάς το από τον βασιλιά Κάρολο Γουστάβο και γνωρίζοντας παγκόσμια δημοσιότητα. Τον επόμενο χρόνο κατέθεσε το χρυσό μετάλλιο και τα διπλώματα του βραβείου στο [Μουσείο Μπενάκη](https://el.wikipedia.org/wiki/%CE%9C%CE%BF%CF%85%CF%83%CE%B5%CE%AF%CE%BF_%CE%9C%CF%80%CE%B5%CE%BD%CE%AC%CE%BA%CE%B7).

Την απονομή του Νόμπελ ακολούθησαν τιμητικές διακρίσεις εντός και εκτός Ελλάδας, μεταξύ αυτών και η απονομή φόρου τιμής σε ειδική συνεδρίαση της Βουλής των Ελλήνων, η αναγόρευσή του σε επίτιμο διδάκτορα του [Πανεπιστημίου της Σορβόνης](https://el.wikipedia.org/wiki/%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF_%CF%84%CE%B7%CF%82_%CE%A3%CE%BF%CF%81%CE%B2%CF%8C%CE%BD%CE%B7%CF%82), η ίδρυση έδρας νεοελληνικών σπουδών με τίτλο «Έδρα Ελύτη» στο [Πανεπιστήμιο Ρούτγκερς](https://el.wikipedia.org/wiki/%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF_%CE%A1%CE%BF%CF%8D%CF%84%CE%B3%CE%BA%CE%B5%CF%81%CF%82) του [Νιου Τζέρσεϊ](https://el.wikipedia.org/wiki/%CE%9D%CE%B9%CE%BF%CF%85_%CE%A4%CE%B6%CE%AD%CF%81%CF%83%CE%B5%CF%8A), καθώς και η απονομή του αργυρού μεταλλίου Benson από τη [Βασιλική Φιλολογική Εταιρεία του Λονδίνου](https://el.wikipedia.org/w/index.php?title=%CE%92%CE%B1%CF%83%CE%B9%CE%BB%CE%B9%CE%BA%CE%AE_%CE%A6%CE%B9%CE%BB%CE%BF%CE%BB%CE%BF%CE%B3%CE%B9%CE%BA%CE%AE_%CE%95%CF%84%CE%B1%CE%B9%CF%81%CE%B5%CE%AF%CE%B1_%CF%84%CE%BF%CF%85_%CE%9B%CE%BF%CE%BD%CE%B4%CE%AF%CE%BD%CE%BF%CF%85&action=edit&redlink=1). Η τελετή απονομής του βραβείου στη [Στοκχόλμη](https://el.wikipedia.org/wiki/%CE%A3%CF%84%CE%BF%CE%BA%CF%87%CF%8C%CE%BB%CE%BC%CE%B7) μεταδόθηκε σε μαγνητοσκόπηση από την [ΕΡΤ](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CE%A1%CE%B1%CE%B4%CE%B9%CE%BF%CF%86%CF%89%CE%BD%CE%AF%CE%B1_%CE%A4%CE%B7%CE%BB%CE%B5%CF%8C%CF%81%CE%B1%CF%83%CE%B7) στις 10 Δεκεμβρίου 1979.[[11]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-11)

Πέθανε στις [18 Μαρτίου](https://el.wikipedia.org/wiki/18_%CE%9C%CE%B1%CF%81%CF%84%CE%AF%CE%BF%CF%85) του [1996](https://el.wikipedia.org/wiki/1996) από ανακοπή καρδιάς στην [Αθήνα](https://el.wikipedia.org/wiki/%CE%91%CE%B8%CE%AE%CE%BD%CE%B1).

 ΧΡΥΣΟΠΟΥΛΟΣ ΧΑΡΗΣ (ΠΑΝΑΓΟΠΟΥΛΟΥ ΒΑΣΙΛΙΚΗ – ΛΑΜΠΡΟΥ ΚΩΝΣΤΑΝΤΙΝΑ)

**Έργο**

Ο Οδυσσέας Ελύτης αποτέλεσε έναν από τους τελευταίους εκπροσώπους της λογοτεχνικής γενιάς του '30, ένα από τα χαρακτηριστικά της οποίας υπήρξε το ιδεολογικό δίλημμα ανάμεσα στην ελληνική παράδοση και τον ευρωπαϊκό [μοντερνισμό](https://el.wikipedia.org/wiki/%CE%9C%CE%BF%CE%BD%CF%84%CE%B5%CF%81%CE%BD%CE%B9%CF%83%CE%BC%CF%8C%CF%82). Ο ίδιος ο Ελύτης χαρακτήριζε τη δική του θέση στη γενιά αυτή ως *παράξενη* σημειώνοντας χαρακτηριστικά: *«Από το ένα μέρος ήμουνα ο στερνός μιας γενιάς, που έσκυβε στις πηγές μιας ελληνικότητας, κι απ' την άλλη ήμουν ο πρώτος μιας άλλης που δέχονταν τις επαναστατικές θεωρίες ενός μοντέρνου κινήματος»*.[[21]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-:1-21) Το έργο του έχει επανειλημμένα συνδεθεί με το κίνημα του [υπερρεαλισμού](https://el.wikipedia.org/wiki/%CE%A5%CF%80%CE%B5%CF%81%CF%81%CE%B5%CE%B1%CE%BB%CE%B9%CF%83%CE%BC%CF%8C%CF%82), αν και ο Ελύτης διαφοροποιήθηκε νωρίς από τον «ορθόδοξο» υπερρεαλισμό που ακολούθησαν σύγχρονοί του ποιητές, όπως ο [Ανδρέας Εμπειρίκος](https://el.wikipedia.org/wiki/%CE%91%CE%BD%CE%B4%CF%81%CE%AD%CE%B1%CF%82_%CE%95%CE%BC%CF%80%CE%B5%CE%B9%CF%81%CE%AF%CE%BA%CE%BF%CF%82), ο [Νίκος Εγγονόπουλος](https://el.wikipedia.org/wiki/%CE%9D%CE%AF%CE%BA%CE%BF%CF%82_%CE%95%CE%B3%CE%B3%CE%BF%CE%BD%CF%8C%CF%80%CE%BF%CF%85%CE%BB%CE%BF%CF%82) ή ο [Νικόλαος Κάλας](https://el.wikipedia.org/wiki/%CE%9D%CE%B9%CE%BA%CF%8C%CE%BB%CE%B1%CE%BF%CF%82_%CE%9A%CE%AC%CE%BB%CE%B1%CF%82). Επηρεάστηκε από τον υπερρεαλισμό και δανείστηκε στοιχεία του, τα οποία ωστόσο αναμόρφωσε σύμφωνα με το προσωπικό του ποιητικό όραμα, άρρηκτα συνδεδεμένο με το λυρικό στοιχείο και την ελληνική λαϊκή παράδοση. Οι επιρροές από τον υπερρεαλισμό διακρίνονται ευκολότερα στις δύο πρώτες ποιητικές συλλογές του *Προσανατολισμοί* (1940) και *Ήλιος ο πρώτος* (1943).

Μία από τις κορυφαίες δημιουργίες του υπήρξε το ποίημα *Το Άξιον Εστί* (1959), έργο με το οποίο ο Ελύτης διεκδίκησε θέση στην εθνική λογοτεχνία, προσφέροντας ταυτόχρονα μία «*συλλογική μυθολογία*» και ένα «*εθνικό έργο*».[[22]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-:2-22) Η λογοτεχνική κριτική υπογράμμισε την αισθητική αξία του, καθώς και την τεχνική του αρτιότητα. Η γλώσσα του επαινέθηκε για την κλασική ακρίβεια της φράσης[[23]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-23), ενώ η αυστηρή δόμησή του χαρακτηρίστηκε ως άθλος που *«δεν αφήνει να διαφανεί πουθενά ο παραμικρός βιασμός της αυθόρμητης έκφρασης»*.[[24]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-24) Τον «εθνικό» χαρακτήρα του *Άξιον Εστί* υπογράμμισαν μεταξύ άλλων ο Δ.Ν. Μαρωνίτης και ο [Γεώργιος Π. Σαββίδης](https://el.wikipedia.org/wiki/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A3%CE%B1%CE%B2%CE%B2%CE%AF%CE%B4%CE%B7%CF%82), ο οποίος σε μία από τις πρώτες κριτικές του ποιήματος διαπίστωσε πως ο Ελύτης δικαιούνταν το επίθετο «εθνικός», συγκρίνοντας το έργο του με αυτό του [Διονυσίου Σολωμού](https://el.wikipedia.org/wiki/%CE%94%CE%B9%CE%BF%CE%BD%CF%8D%CF%83%CE%B9%CE%BF%CF%82_%CE%A3%CE%BF%CE%BB%CF%89%CE%BC%CF%8C%CF%82), του [Κωστή Παλαμά](https://el.wikipedia.org/wiki/%CE%9A%CF%89%CF%83%CF%84%CE%AE%CF%82_%CE%A0%CE%B1%CE%BB%CE%B1%CE%BC%CE%AC%CF%82) και του [Άγγελου Σικελιανού](https://el.wikipedia.org/wiki/%CE%86%CE%B3%CE%B3%CE%B5%CE%BB%CE%BF%CF%82_%CE%A3%CE%B9%CE%BA%CE%B5%CE%BB%CE%B9%CE%B1%CE%BD%CF%8C%CF%82).[[22]](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%95%CE%BB%CF%8D%CF%84%CE%B7%CF%82#cite_note-:2-22)

Πέρα από το ποιητικό του έργο, ο Ελύτης άφησε σημαντικά δοκίμια, συγκεντρωμένα στους τόμους *Ανοιχτά Χαρτιά* (1974) και *Εν Λευκώ* (1992), καθώς και αξιόλογες μεταφράσεις Ευρωπαίων ποιητών και θεατρικών συγγραφέων.

**Ποιητικές συλλογές και μεμονωμένα ποιήματα**

* [*Προσανατολισμοί*](https://el.wikipedia.org/w/index.php?title=%CE%A0%CF%81%CE%BF%CF%83%CE%B1%CE%BD%CE%B1%CF%84%CE%BF%CE%BB%CE%B9%CF%83%CE%BC%CE%BF%CE%AF&action=edit&redlink=1),
* [*Οι κλεψύδρες του αγνώστου*](https://el.wikipedia.org/w/index.php?title=%CE%9F%CE%B9_%CE%BA%CE%BB%CE%B5%CF%88%CF%8D%CE%B4%CF%81%CE%B5%CF%82_%CF%84%CE%BF%CF%85_%CE%B1%CE%B3%CE%BD%CF%8E%CF%83%CF%84%CE%BF%CF%85&action=edit&redlink=1),
* [*Ήλιος ο Πρώτος, Μαζί με τις παραλλαγές πάνω σε μιαν αχτίδα*](https://el.wikipedia.org/w/index.php?title=%CE%89%CE%BB%CE%B9%CE%BF%CF%82_%CE%BF_%CE%A0%CF%81%CF%8E%CF%84%CE%BF%CF%82,_%CE%9C%CE%B1%CE%B6%CE%AF_%CE%BC%CE%B5_%CF%84%CE%B9%CF%82_%CF%80%CE%B1%CF%81%CE%B1%CE%BB%CE%BB%CE%B1%CE%B3%CE%AD%CF%82_%CF%80%CE%AC%CE%BD%CF%89_%CF%83%CE%B5_%CE%BC%CE%B9%CE%B1%CE%BD_%CE%B1%CF%87%CF%84%CE%AF%CE%B4%CE%B1&action=edit&redlink=1),
* [*Άσμα ηρωικό και πένθιμο για τον χαμένο ανθυπολοχαγό της Αλβανίας*](https://el.wikipedia.org/w/index.php?title=%CE%86%CF%83%CE%BC%CE%B1_%CE%B7%CF%81%CF%89%CE%B9%CE%BA%CF%8C_%CE%BA%CE%B1%CE%B9_%CF%80%CE%AD%CE%BD%CE%B8%CE%B9%CE%BC%CE%BF_%CE%B3%CE%B9%CE%B1_%CF%84%CE%BF%CE%BD_%CF%87%CE%B1%CE%BC%CE%AD%CE%BD%CE%BF_%CE%B1%CE%BD%CE%B8%CF%85%CF%80%CE%BF%CE%BB%CE%BF%CF%87%CE%B1%CE%B3%CF%8C_%CF%84%CE%B7%CF%82_%CE%91%CE%BB%CE%B2%CE%B1%CE%BD%CE%AF%CE%B1%CF%82&action=edit&redlink=1),
* [*Το Άξιον Εστί*](https://el.wikipedia.org/wiki/%CE%A4%CE%BF_%CE%86%CE%BE%CE%B9%CE%BF%CE%BD_%CE%95%CF%83%CF%84%CE%AF_%28%CF%80%CE%BF%CE%AF%CE%B7%CE%BC%CE%B1%29),
* [*Έξι και μία τύψεις για τον ουρανό*](https://el.wikipedia.org/w/index.php?title=%CE%88%CE%BE%CE%B9_%CE%BA%CE%B1%CE%B9_%CE%BC%CE%AF%CE%B1_%CF%84%CF%8D%CF%88%CE%B5%CE%B9%CF%82_%CE%B3%CE%B9%CE%B1_%CF%84%CE%BF%CE%BD_%CE%BF%CF%85%CF%81%CE%B1%CE%BD%CF%8C&action=edit&redlink=1),
* [*Ο Ήλιος ο Ηλιάτορας*](https://el.wikipedia.org/w/index.php?title=%CE%9F_%CE%89%CE%BB%CE%B9%CE%BF%CF%82_%CE%BF_%CE%97%CE%BB%CE%B9%CE%AC%CF%84%CE%BF%CF%81%CE%B1%CF%82&action=edit&redlink=1),
* [*Το Φωτόδεντρο και η Δέκατη Τέταρτη Ομορφιά*](https://el.wikipedia.org/w/index.php?title=%CE%A4%CE%BF_%CE%A6%CF%89%CF%84%CF%8C%CE%B4%CE%B5%CE%BD%CF%84%CF%81%CE%BF_%CE%BA%CE%B1%CE%B9_%CE%B7_%CE%94%CE%AD%CE%BA%CE%B1%CF%84%CE%B7_%CE%A4%CE%AD%CF%84%CE%B1%CF%81%CF%84%CE%B7_%CE%9F%CE%BC%CE%BF%CF%81%CF%86%CE%B9%CE%AC&action=edit&redlink=1),
* [*Το Μονόγραμμα*](https://el.wikipedia.org/w/index.php?title=%CE%A4%CE%BF_%CE%9C%CE%BF%CE%BD%CF%8C%CE%B3%CF%81%CE%B1%CE%BC%CE%BC%CE%B1&action=edit&redlink=1),
* [*Τα Ρω του Έρωτα*](https://el.wikipedia.org/w/index.php?title=%CE%A4%CE%B1_%CE%A1%CF%89_%CF%84%CE%BF%CF%85_%CE%88%CF%81%CF%89%CF%84%CE%B1&action=edit&redlink=1),

**Δοκίμια**

**Μεταφράσεις**